Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 86/12/4401	Komárno, 13.11.2013
EEČ : 2-30-201-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.10.2012, spisová značka 1 Pv 86/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, že dňa 31.januára 2012 v čase okolo 10.00 hod v katastrálnom území mesta XXXXX v lesnom poraste na pozemku v inundačnom priestore rieky Váh na parcele č. XXXXX pri XXXXX, ktorého užívateľom je XXXXX si prisvojil cudziu vec tým spôsobom, že odcudzil 0,1 mł drevnej hmoty topoľa kanadského, ktorým konaním spôsobil XXXXX, IČO: XXXXX škodu vo výške 3,-eur, hoci bol rozhodnutím o priestupku číslo Pk -282,283,284/2011-RU zo dňa 23.júna 2011, ktoré nadobudlo právoplatnosť dňa 22.júla 2011, postihnutý v priestupkovom konaní za priestupok proti majetku podľa  § 50 odsek 1 zákona číslo 372/1990 Zb. o priestupkoch, ktorý spáchal krádežou kovových súčastí v areáli XXXXX, a za ktorý mu bola uložená pokuta vo výške 50,-eur, ďalej 

dňa 6.februára 2012 v čase okolo 17.00 hod v katastrálnom území mesta XXXXX v lesnom poraste na pozemku v inundačnom priestore rieky Váh na parcele č. XXXXX pri XXXXX , ktorého užívateľom je XXXXX si prisvojil cudziu vec tým spôsobom, že odcudzil 0,2 mł drevnej hmoty topoľa kanadského, ktorým konaním spôsobil XXXXX, IČO: XXXXX škodu vo výške 6,-eur,  hoci bol rozhodnutím o priestupku číslo Pk -282,283,284/2011-RU zo dňa 23.júna 2011, ktoré nadobudlo právoplatnosť dňa 22.júla 2011, postihnutý v priestupkovom konaní za priestupok proti majetku podľa  § 50 odsek 1 zákona číslo 372/1990 Zb. o priestupkoch, ktorý spáchal krádežou kovových súčastí v areáli XXXXX a za ktorý mu bola uložená pokuta vo výške 50,-eur, ďalej 

dňa 13.februára 2012 v čase okolo 09.30 hod v katastrálnom území mesta XXXXX v lesnom poraste na pozemku v inundačnom priestore rieky Váh na parcele č. XXXXX ktorého užívateľom je mesto XXXXX si prisvojil cudziu vec tým spôsobom, že odcudzil 0,2 mł drevnej hmoty topoľa, ktorým konaním spôsobil mestu XXXXX,  IČO: XXXXX, škodu vo výške 6,-eur, hoci bol rozhodnutím o priestupku číslo Pk -282,283,284/2011-RU zo dňa 23.júna 2011, ktoré nadobudlo právoplatnosť dňa 22.júla 2011, postihnutý v priestupkovom konaní za priestupok proti majetku podľa § 50 odsek 1 zákona číslo 372/1990 Zb. o priestupkoch, ktorý spáchal krádežou kovových súčastí v areáli XXXXX, a za ktorý mu bola uložená pokuta vo výške 50,-eur

Uznesením prokurátora Okresnej prokuratúry XXXXX zo dňa 1.10.2012, spisová značka 1 Pv 86/12/4401, bola určená obvinenému skúšobná doba v trvaní 12 mesiacov.
Odôvodnenie:
         Prokurátorka Okresnej prokuratúry XXXXX uznesením sp. zn. 1 Pv 86/12 – 18  z 1.októbra 2012 rozhodla v zmysle ustanovenia  § 216 odsek 1  Trestného poriadku o podmienečnom zastavení trestného stíhania proti obvinenému XXXXX pre pokračujúci prečin krádeže podľa § 212 odsek 2 písmeno f) Trestného zákona, pre ktorý mu bolo vznesené obvinenie povereným príslušníkom Policajného zboru,  Obvodného oddelenia XXXXX, Odboru poriadkovej polície Okresného riaditeľstva Policajného zboru v XXXXX  (ďalej len „policajt“ )  v konaní pod ČVS: ORP-95/KO-KN-2012 uznesením z 31.januára 2012, v konaní pod ČVS: ORP - 123/KO - KN - 2012 uznesením zo  6.februára 2012 a v konaní pod ČVS: ORP - 140/KO - KN - 2012 uznesením z 13.februára 2013 na skutkových základoch uvedených vo výrokovej časti tohto uznesenia. 

           Podľa ustanovenia § 216 odsek 2 Trestného poriadku bola obvinenému stanovená skúšobná doba v trvaní 1 rok, ktorá začala plynúť dňom právoplatnosti uznesenia dňa 16.októbra 2012.   

	V zmysle ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného uplynula dňa 16.októbra 2012. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Po uplynutí skúšobnej doby bol zabezpečený odpis z registra trestov, výpis z evidencie priestupkov Obvodného úradu XXXXX, bola vyžiadaná správa z Obvodného oddelenia OR PZ XXXXX a z mesta XXXXX za účelom zistenia, či sa obvinený počas skúšobnej doby dopustil priestupku alebo iného protiprávneho konania.

           Z obsahu zabezpečených správ vyplýva, že obvinený viedol v priebehu skúšobnej doby  riadny život, nedopustil sa žiadneho trestného činu ani priestupku a negatívne poznatky o ňom nie sú evidované. 

            Vzhľadom na vyššie uvedené možno konštatovať, že obvinený viedol riadny život počas celej skúšobnej doby za účelom posúdenia  splnenia zákonných  podmienok vyslovenia, že sa v skúšobnej dobe podmienečného zastavenia trestného stíhania osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka